**Protokoll fra styremøte i Midt-Norge Travforbund tirsdag 29. september 2015, kl 18.00, Leangen Travbane.**

**Tilstede: Edmund Morewood, Ketil Oksvold, Rolf Inge Furuhaug, Geir Trøan, Noralf Brækken, Jan Lyng, Laila Næve, Roger Rundhaug Sven-Tore Jacobsen (fra kl 19.15), Sverre Hosen**

**Saksliste**

**Sak 1: Godkjenning av protokoll fra styremøte 18. august**

Protokoll fra møte 18.08.15 ble godkjent. Protokoll fra sirkulært styremøte 16.09.15 ble godkjent med protokolltilførsel.

**Sak 2: Høstkonferansen 2015**

Atle Larsen og Per Garberg kommer til Høstkonferansen.

Foreløpig få påmeldte lag. Sverre styrets medlemmer kontakte lagene ii sine regioner og minne de på påmelding til høstkonferansen.

**Sak 3: Folkehesten 2016**

DNT har pålagt alle forbund å selge et visst antall andeler. MNTF 500 andeler.

Vedtak: Alle travlag skal selge andeler i Folkehesten 2016. Lag med færre enn 50 medlemmer selger 10 andeler (14 lag), mens lag med flere enn 50 medlemmer selger 15 andeler (25 lag).

**Sak 4: Finansiering Klasseløpene**

Spørsmålet om tiltak for å redusere DNTs kostnader til klasseløpene tas med ut til lagene av regionlederne. Det kreves rask tilbakemelding. Frist 13.10.15.

Styret i MNTF behandler saken på styremøte tirsdag 13. oktober.

**Sak 5: Informasjon fra DNTs styremøte 11. september**

Edmund orienterte fra DNTs siste styremøte. DNT ligger foran budsjett. DNT skal på Facebook. DNT skal informere raskere fra sine styremøter. DNT må redusere kostnadene til Klasseløpene, og ber forbund komme med innspill. Terminlisten for 2016 gir 497 løpsdager, 4 mindre for Leangen, som får 51 dager mot 55 i år.

**Sak 6: Informasjon fra Landsråd 12. september**

Ketil orienterte fra Landsrådet 12.09.15. Budsjett 2016 skal være ferdig til medio desember. Bedre kommunikasjon – DNT på Facebook. Trav 2020 behandles på Høstkonferansene landet rundt. Terminlisten 2016. Nye Leangen prosessen. Folkehesten 2015 – alle har nå vunnet løp, beste sesongen siden oppstart, mange nye eiere i 2015, men få er medlemmer i travlag, potensielle medlemmer. Rikstotos nye styreleder Jan Petter Sissener informerte om dagens status og veien videre, Sverre sender ut innlegget.

**Sak 7: Nye Leangen**

Det ble ikke sak i Tingretten. Den ble trukket.

Det forberedes nå sak fra DNT, LTE AS og MNTF, som skal leveres til Voldgiftsretten.

Protokolltilførsel fra Sven-Tore til sak 7: «Her savner jeg fortsatt dokumentene som ble etterspurt i siste møte, dvs referat fra fellesstyremøte med DNT den 22.august. Leser også i TGN i et intervju med formann Morewood at frister i salgskontrakten med Koteng er reforhandlet med det resultat at frister er forlenget. Frister i avtalene med tomtetilbyderne er også blitt forlenget etter forhandlinger.

Styret i Midt- Norsk Travforbund (MNTF) har ikke vært involvert i disse reforhandlingene eller blitt orientert om resultatene på tross av at MNTF er ansvarlig for prosessen.

På siste styremøte ble også partenes prosess-skriv i forbindelse med den midlertidige forføyningen etterlyst, disse dokumenter er fortsatt ikke mottatt. Jeg har kun mottatt begjæringen om den midlertidige forføyningen og felles prosess-skriv fra rettsmøtet 17.09.15» (Referat fra DNT styremøte 22.08.15 utsendt 29.09.15).

Jan etterlyste hvor i prosessen Malvik falt ut som alternativ lokalisering. Edmund svarte at det var gjort av DNT.

**Sak 8: Lokalkjøringer 2016**

Leangen får 51 kjøredager i 2016. Lokalkjøringene må fordeles bredere utover året enn i 2015.

Reglene for mønstrings og prøveløp er endret. Det kan nå arrangeres i for bindelse med lokalkjøringer. Forbundsstyret går inn for at følgende regioner arrangerer mønstrings- og prøveløp i forbindelse med lokalkjøringer:

FOSEN: tre kjøringer med mønstrings og prøveløp, mai/juni – aug/sept

ORKDAL: arrangerer en, 7. mai

MØRE: arrangerer to i aug/sept

NORD: arrangerer to i mai/juni og aug/sept

Forbundsstyret anser nærheten til Leangen fra GAULDAL og TRONDHEIM regionene for å være overkommelig, slik at her blir det ikke lagt opp til mønstrings og prøveløp.

Forbundets styremedlemmer kontakter sine lag og kommer tilbake med datoer for lokalkjøringene i 2016, samt hvilke kjøringer som skal ha mønstrings og prøveløp. Sverre legger ved søknaden fra Midt-Norge Travforbund til DNT, som ble vedtatt innført av sportsavdelingen fra 2016. Frist 7. oktober. Terminliste lokalkjøringer 2016 legges frem på Høstkonferansen.

Utkast til terminliste lokalkjøring m Leangens kjøredager 2016 vedlagt.

**Sak 9: DNT Generalforsamling 2016**

Brev fra valgkomiteen i DNT. Forslag kandidater til styret i DNT og komiteer.

Lagene har frist til 5. desember for svar til forbundet. Forbundene sender inn til valgkomiteen innen 15. desember.

**Sak 10: Generalforsamling MNTF 2016**

Generalforsamlingen i Midt-Norge Travforbund legges til Leangen Travbane søndag 13. mars.

Styret minner samtidig lagene på at innkalling til lagenes generalforsamlinger skal være annonsert 2 måneder før de avholdes. Siste dato for avholdelse er 31. januar 2016, dvs at all annonsering må gjøres i november 2015.

**Sak 11: Revidering DNTs lover**

Forbundsstyret har følgende forslag til lovendring:

DNTs lov kapittel 2: Fellesbestemmelser for all travsport organisert innen DNT

§ 2-9 Frister for innkalling, forslag mv til generalforsamlinger

1. Generalforsamlinger innkalles med følgende frister

DNT: Minst 2 måneder

Travforbund: Minst 1 måned

Travlag: Minst 1 måned

Dette endringsforslaget for virkning for følgende paragrafer.

I kapittel 3: Generalforsamling i DNT, § 3 – 3 (1) Innkalling

**Sak 12: Lovendring Midt-Norge Travforbund**

Styret ønsker å få lovfestet regionstyrenes funksjon i Midt-Norge Travforbund.

Forslaget fra generalforsamlingen i 2015, gjennomgås og det settes opp et nytt, avstemt med Intensjonsavtalen fra 2010. Behandles på styremøte 13.10.15 før det sendes ut til lagene.

**Sak 13: Forbundssekretærens kvarter**

* Sverre orienterte om nytt «organisasjonskurs. Han er med på utviklingen av dette.
* Sverre ba om tilbakemeldinger på ønsker om kurs i regionene. Å samle lagenes styrer lokalt ute i regionene, vil forhåpentligvis gi økt deltakelse.
* Til Start, det blir heldagssamlinger i Gauldal 18. oktober, Nossum 24. oktober og Fosen 25. oktober. Sverre deltar på alle samlingene.
* Det er sendt ut oversikt over ubetalte kontingenter til alle lag. Totalt 383 med sum kr 64600,- Det er mye penger og mange medlemskap. Lagene er oppfordret til å gå gjennom dette nøye. Sverre hadde egen utsending i august med oppfordring til gjennomgang av medlemsregister, og ny utsending sammen med DNTs medlemsregisteransvarlig i september. Det er dessverre få tilbakemeldinger. Sverre håper på bedre respons. Midt-Norge Travforbund får imidlertid ros, som «beste i klassen» når det gjelder oppfølging mot lag og medlemsregister.
* Per Jørgensen er engasjert av DNT banedrift til å lede arbeidet med store sentrale sponsorkontrakter

**Sak 14: Eventuelt**

En plan og mål for rekruttering til sporten i Midt-Norge må utarbeides. Settes på sakskartet til 13. oktober.

I første omgang kan alle starte med å prøve å beholde de medlemmer vi har i dag, ref mange ubetalte kontingenter.

Trondheim 30.09.15

Sverre Hosen